Mbaye Diagne

Mbaye Diagne (født 18. mars 1958 i Coki, død 31. mai 1994 i Kigali i Rwanda) var en senegalesisk offiser. Han er kjent for sin innsats for å redde mennesker fra folkemordet i Rwanda i 1994.

 Virke 
Etter å ha studert ved Universitetet i Dakar, begynte Diagne å arbeide i Senegals hær.

I 1993 ble han sent til Rwanda som militærobservatør i FN-styrken UNAMIR. Militærobservatørene var ubevæpnede. Til tross for at FN-soldatene ikke hadde mandat til å gripe inn, reddet han hundrevis fra å bli drept under folkemordet som tok til tidlig i april. Blant annet reddet han de fem barna til statsminister Agathe Uwilingiyimana, som ble drept 7. april.Bartrop, Paul R.: Biographical Encyclopedia of Contemporary Genocide, Santa Barbara, California: ABC-CLIO, 2012, s. 72–73.«The Man Everyone Remembers», Frontline, PBS. Lest 7. desember 2014.

Diagne ble selv drept da en granat avfyrt av Front patriotique rwandais slo ned ved bilen mens han var undervegs for å overlevere en melding til UNAMIRs styrkesjef Roméo Dallaire.Mark Doyle: «A good man in Rwanda», BBC News. Lest 7. desember 2013.

 Ettermæle 
FNs sikkerhetsråd vedtok 8. mai 2014 å innføre tapperhetsutmerkelsen Kaptein Mbaye Diagne-medaljen for enestående mot for usedvanlig modig innsats i FNs fredsbevarende tjeneste.«Creating Medal Named after Captain Mbaye Diagne, Security Council Honours Senegalese Peacekeeper’s Heroic Actions during 1994 Genocide in Rwanda», De forente nasjoner, 8. mai 2014. Lest 7. desember 2014.«UN mulls peacekeeper medal named after Capt Mbaye Diagne», BBC News, 16. april 2014. Lest 7. desember 2014. Første utdeling fant sted 19. mai 2016 da den første medaljen ble overlevert kaptein Diagnes familie.«Secretary-General to Award Inaugural ‘Captain Mbaye Diagne Medal’ as Headquarters Observes International Day of United Nations Peacekeepers, 19 May», pressemelding, De forente nasjoner, 17. mai 2016. Lest 30. juni 2016.«Family of UN peacekeeper who saved hundreds of lives in Rwanda shares memories of their father, husband», UN News Centre, Lest 30. juni 2016.

 Utmerkelser 
Diagne er tildelt den rwandiske medaljen for kamp mot folkemord. I 2005 ble han posthumt utnevnt til ridder av den senegalesiske Løveordenen.«DECRET n° 2005-515 du 1er juin 2005 portant nomination dans l’Ordre national du Lion à titre posthume» , Journal Officiel, nr. 6230, 16. juli 2005. Lest 7. desember 2014.

 Referanser 

Kategori:Personer tilknyttet FN
Kategori:Folkemordet i Rwanda
Kategori:Senegalesiske offiserer
Kategori:Fødsler i 1958
Kategori:Dødsfall i 1994